Augustinas Povilaitis

Augustinas Povilaitis (1900 m. vasario 24 d. Pašventyje, Jurbarko valsčius – 1941 m. liepos 12 d. Maskvoje) – tarpukario Lietuvos respublikos Saugumo departamento direktorius.

 Biografija 
Gimė 11 vaikų šeimoje. Savanoriu įstojo į Lietuvos kariuomenę, dalyvavo nepriklausomybės kovose su bermontininkais, buvo sužeistas. Kaip savanoris gavo 15 ha žemės, prisipirkęs dar tiek pat, Giedrių kaime įkūrė pavyzdinį ūkį. Buvo abstinentas, su paskaitomis prieš alkoholizmą apvažinėjo visą Lietuvą.

1920–1927 m. saugumo policijos valdininkas. 1927–1931 m. Kriminalinės policijos valdybos direktoriaus asmeninis sekretorius. 1931–1934 m. Valstybės saugumo policijos viršininkas. 1933 m. eksternu baigė Kauno suaugusiųjų gimnaziją. 1934–1940 m. LR Vidaus reikalų ministerijos Valstybės saugumo departamento direktorius.http://www.vsd.lt/Page.aspx?pageID=144 http://www.archyvai.lt/exhibitions/okupac/p6.htm 

1939 m. baigė Vytauto Didžiojo universiteto Teisių fakulteto Ekonomikos skyrių. Mėgo literatūrą, meną, rašė straipsnius periodiniams leidiniams „Lietuvos aidas“, „Vairas“, „Ūkininko patarėjas“, redagavo „Kriminalistikos žinyną“, skaitė paskaitas Radiofone.

1940 m. birželio 13 d. atleistas iš pareigų. Neatlaikiusi Maskvos spaudimo Lietuvos Vyriausybė sutiko, kad birželio 15 d. Kazys Skučas ir Augustinas Povilaitis būtų suimti (vad. Butajevo byla).http://www.archyvai.lt/exhibitions/okupac/p15.htm  Abu iš Vokietijos pasienio buvo nuvežti į Kauną ir uždaryti į VI forto kalėjimą, tuomet vadintą drausmės batalionu, čia tardyti. 1941 m. birželio 23 d. SSRS Aukščiausiojo Teismo karinė kolegija nuteisė jį mirties bausme. 1941 m. liepos 12 d. sušaudytas Maskvos  Butyrkų kalėjime. 1993 m. reabilituotas.Didžiosios tautos aukos (sud. Viktoras Ašmenskas). – Vilnius: Diemedžis, 2009. – 86-113 p.

 Bibliografija 
 Neramios dienos: sukilimai Lietuvoje nuo nepriklausomybės atgavimo iki šių metų [1939] sausio mėn. 1 dienos. – Kaunas: Atmintis, 1996. – 29 p.: portr. – ISBN 9986-760-00-3

 Įvertinimas 
 2006 m. Vyčio Kryžiaus ordino Didysis kryžius (po mirties) http://www3.lrs.lt/pls/inter3/dokpaieska.showdoc_l?p_id=270528

 Atminimo įamžinimas 
 Čikagos Šv. Kazimiero lietuviškose kapinėse pastatytas simbolinis atminimo paminklas (skulpt. Ramojus Mozoliauskas)
 1991 m. Kazimierui Skučui ir Augustinui Povilaičiui prie buvusios LR Vidaus reikalų ministerijos pastato Kaune atidengta paminklinė lenta, sukurtas televizijos filmas
alt=Fragmentas paminklo Augustinui Povilaičiui|miniatiūra|Paminklo Augustinui Povilaičiui fragmentas.1992 m. liepos 12 d. Žaliakalnyje ant namo (Perkūno al. 55) atidengta memorialinė lenta su bareljefu (skulpt. Bronius Zalensas)
 1994 m. Aleksoto mikrorajone, Birutėje, jo vardu pavadinta gatvė.
 1994 m. lapkričio 13 d. Veiveriuose, Skausmo kalnelyje, Kazimiero Skučo ir Augustino Povilaičio atminimui atidengtas ir pašventintas stogastulpis
 1998 m. Pašvenčio kaime pastatytas paminklinis akmuo http://atminimas.kvb.lt/asmenvardis.php?asm=POVILAITIS%20AUGUSTINAS 

 Šaltiniai 

 Literatūra 
 Didžiosios tautos aukos. – 3-iasis leidimas (sud. Viktoras Ašmenskas). – Vilnius: Diemedžis, 2009. – 303 p.: portr. – ISBN 978-9986-23-155-4

 Nuorodos 
 Į Ameriką – ieškoti Lietuvos, 2004-01-30 

Kategorija:Vyčio Kryžiaus ordino Didžiojo kryžiaus kavalieriai
Kategorija:Lietuvos krašto apsaugos savanoriai
Kategorija:VSD vadovai
Kategorija:Lietuvos policininkai